
RESERVATA 


Prodierunt: * 


Statuta pro Missionibus Ordinis Fratrum Minorum. 

In 8°, pag. 48. . - 

. . • 

Attente legenda . 


1. « Statuta haec singulis annis in omnibus nostris conven¬ 

tibus post Constitutiones generales, et in Missionibus dtirante 
recessu spirituali, in publica mensa perlegantur » (p. 34, n. 99); 
ideoque unum saltem eorum exemplar in singulis Conventibus 
praesto esse debet. 1 

• , . * * % , % 

2. Haec autem Statuta Ordini nostro unice reservata sunt; 

itaque extra Ordinem vendi aut communicari, iussu Rmi Defi- 

t ' ^ 

nitorii Generalis, nequeunt. •• 

3. Horum Statutorum exemplar unum mittimus ad A. RR. 
PP. Ministros vel Commissarios Provinciales, ut rem agnoscant 
et pro sua quisque administratione vel singulos conventus de ea 
admoneant vel pro singulis Conventibus exemplaria petant. 

4. Monemus tamen Typographiam nostram ad Claras Aquas 

ad omnes Conventus, ad quos Acta Ordinis perveniunt, simul 
misisse proprium Catalogum, in quo inclusam hanc eandem pa¬ 
ginam, Fratribus item unice reservatam et sic notatam, Superio¬ 
res invenient. ' 

f f . * • 

Pretium in Italia est Lib. 1,50;' ‘extra Italiam Lib. 1,75: franco . 

• . ' / 

Adsunt quoque exemplaria apud Librariam S. Antonii - Romae. 






DECRETUM. 


Quo facilius Missionum regimini, quae Fra¬ 
trum Minorum S. Francisci curis a Seclc Aposto- 
lica commissa fuerunt, et in posterum committi 
contingat, prospiceretur, visum est quemdam uti 
dicunt << Modum vivendi » conficere, quo mutuae 
relationes inter Superiores ecclesiasticos et Supe¬ 
riores religiosos, necnon inter Superiores istos ac 
missionarios religiosos clarius determinarentur. 
Qui « modus vivendi » a Definitorio Generali Or¬ 
dinis Fratrum Minorum accurate concinnatus, exa¬ 
mini EEmorum Patrum huius S. Congregationis 
de Propaganda Fide in plenariis comitiis diei 14 
labentis Ianuarii habitis propositus, nonnullis in- 
teriectis immutationibus, quae in adnexo exem¬ 
plari fideliter exhibentur, in omnibus probatus fuit. 

Quam EEmorum Patrum sententiam in au¬ 
dientia eiusdem diei ab infrascripto S. huius Con¬ 
gregationis Secretario relatam, Sanctitas Sua be¬ 
nignissime ratam habere dignata est et praesens 
in re Decretum expediri iussit. 

Datum Romae ex Aed. S. Congregationis de 
Prop. Fide die 28 Ianuarii 1924. 


L. S. 


G. M. Cakd. VAN ROSSUM 
Praef. 

f Fhanciscus Marciietti-Selvaggiani 
Archiepiscopus Seleucien. 
Secretarius, 



Fr. bernardinus klumper 

TOTIUS ORDINIS FRATRUM MINORUM MINISTER GENERALIS 
ET HUMILIS IN DOMINO SERVUS 


DECRETUM. 

Peculiaria haec Statuta seu Modus vivendi in Missionum Or¬ 
dini nostro a S. Sede commissarum et Missionariorum bonum com¬ 
positus, fuit a Definitorio generali mature recognitus et dein sub- 
iectus examini S. Congregationis de Propaganda Fide. Quae cum 
factis aliquot emendationibus Statuta approbaverit, Summus Pon¬ 
tifex sententiam Emorum Patrum ratam habere dignatus est. 

Idcirco omnibus et singulis, ad quos spectat, praecipimus, ut 
ad normam Constitutionum generalium Ordinis num. 659, haec 
Statuta fideliter observent, prout in hoc exemplari, ad mentem 
laudatae S. Congregationis emendato, reperiuntur. 

Praesertim Superioribus regularibus in nostris Missionibus 
degentibus summopere commendamus, ut eiusmodi observantiae 
sedulo invigilent ac quotannis de ea accurate ad nos perscribere 
non omittant. 

Datum Romae, die festo S. Petri Baptistae et Sociorum. Mar- 


Fr. Bernardinus Klumper 
Mi n. Glis. 


De mandato Paternitatis Suae Revinae 
Fr. Nata r. is Gubbels 
Secretarius Missionum. 


tyrum Iaponensium, 1924. 




Caput I. 


De Missionibus in Ordine, earumque 
administratione centrali. 

0 

1. Missiones opus summi momenti. — Quia ex 
sancto Evangelio, cuius observantiam specialiter in Regula 
profitemur, Apostolorum exemplo quasi hereditario munere 
nobis congruit catholicae Fidei praedicatio, ut hac etiam 
in parte Instituti nostri teneamus rationem, siraulque se- 
raphici Patris nostri mandatum de fratribus idoneis ad 
infideles mittendis pie exsequamur, rogamus'quoscumque 
Ordinis nostri Superiores ut Missiones, Ordini nostro a 
Sancta Sede commissas vel committendas, singulari favore 
et sollecitudine prosequi numquam omittant. 

2. Omnium requiritur cooperatio. — Itaque omnes 
et singulos Ordinis seraphici sequaces, pro sua quisque 
parte, prout in hisce Statutis indicatur, huic egregio 
operi ex animo contribuere decet et necesse est. Nulla 
Provincia, etsi Missionem specialiter demandatam non ha¬ 
beat, ab effectiva cooperatione ad apostolatum inter aca- 
tholicos, qua precibus, qua vocationibus, qua procuratis 
ad hoc eleemosynis, exemptam sese habeat; sed ad prae- 
stantissimum hunc apostolatus finem pro viribus collabo¬ 
rare omnibus sanctum esto. 

3. Auctoritas Ministri generalis. — Licet omnes 
Missiones a Sede Apostolica dependeant, tamen quoad di¬ 
sciplinam regularem Minister generalis supremus in Or¬ 
dine moderator est. Cui quidem omnes missionarii Missio¬ 
numque regulares Superiores et administratores (etiam qui 



— 6 — 


a propria Provincia fuerint electi) teneantur firmiter obe- 
dire in omnibus sive generalibus sive specialibus ordina¬ 
tionibus aut dispositionibus quae vitam religiosam spectant 
Missionisque prosperitatem. 

4. Munia Ministri generalis. — Ipsi competit, sive 
seorsi ni sive una cum Revmo Definitorio, prout fert ma¬ 
teria: 

a) Missiones acceptare, resignare, aut, ubi utilitas 
postulaverit, pro earum divisione instare; 

b) ordinationes Provinciarum, quae ad vitam regu¬ 
larem spectant, pro concreditis sibi Missionibus exami¬ 
nare, emendare et approbare; Superiores regulares insti¬ 
tuere aut confirmare, eisque per litteras patentales illam 
auctoritatem et potestatem committere quae ipsi visa fuerit 
committenda (Const. gen. n. 654); 

c) aspirantibus ad Missiones solidam educationem 
procurare et formationem huic vocationi consentaneam; in 
hunc finem apta media Provinciis praescribere ipsorum- 
que applicationem urgere; collegia Missionum, pro necessi¬ 
tate, in Ordine erigere et visitare, eorumque recto regi¬ 
mini sollicite providere, tum apta praefigendo programmata, 
tum selectos praeponendo rectores et docentes; 

d) aspirantium petitionem excipere et de eorum 
vocatione, iuxta informationes a Ministro provinciali et 
aliunde acceptas, iudicare et statuere, eosque postquam 
sufficienter probati fuerint et instructi, ad Missiones ex 
S. Congregationis de Propaganda Fide auctoritate de¬ 
stinare; item inter infideles iam laborantes, servatis ser¬ 
vandis, ex una in aliam Missionem mittere aut a Missione 
revocare; 

e) Missiones et missionarios (salvis, quoad curam 
animarum, iuribus Superioris ecclesiastici) in omnibus quae 
quomodocumque spectant ad disciplinam regularem et 
vitam religiosam, per se vel per alium, ad normam Const. 
gen. n. G05 et seqq., singulis trienniis visitare, Fratresque 
monere, corrigere et ad actuosum apostolatum stimulare; 

f) Roganti S. Congregationi de Prop. Fide proponere 
nomina Fratrum quos, diligenti praemissa investigatione, 



— 7 — 


tura virtute et pietate, tum zelo., capacitate et agendi 
dexteritate, digniores in Doraino repererit qui ad regimen 
ecclesiasticum qua Vicarii aut Praefecti Apostolici pro¬ 
moveantur; 

g) cum Vicariis et Praefectis Apostolicis de mediis 
agere ad prosperitatem et splendorem Missionum nostra¬ 
rum conducentibus; 

h) efficere ut de subsidiis materialibus Missionibus 
sufficienter provideatur, atque ad hoc singularum Pro¬ 
vinciarum contributiones urgere. 

5. Secretaria Missionum. — Minister generalis ha¬ 
bebit specialem Secretarium pro Missionibus ab ipso Mi¬ 
nistro generali cum suo Definitorio eligendum et a S. Con¬ 
gregatione de Propaganda Fide confirmandum. Qui in Se¬ 
cretarium Missionum assumitur, specialem de negotiis Mis¬ 
sionum experientiam et cognitionem habeat oportet. Ipsius 
erit, praeter quotidianam negotiorum occurrentium expe¬ 
ditionem, sub Ministri generalis eiusque Definitorii imme¬ 
diata dependentia, 

aj negotia Missionum cum S. C. de Propaganda 
tractare; 

b) quaecumque ad Missiones spectant earumque 
prosperitatem et progressum tam in Provinciis quam in ipsis 
Missionibus, prudenter sed efficaciter procurare et urgere; 

c) de statu Missionum nostrarum in genere et unius¬ 
cuiusque in particulari, de earum progressu vel regressu, 
de obstaculis et mediis, de cooperatione Provinciarum, de 
statu Unionis Missionariae, quotannis Revmo Definitorio 
in scriptis referre; . 

d) archivi Missionum sollicitam curam gerere; 

e) elenchum nominativum omnium missionariorum, 
necnon cuiuslibet tum ut religiosi tum ut missionarii 
statum informativum pro viribus exactum, ad manum 
habere; 

f) conspectum annuum Missionum nostrarum et 
fructuum spiritualium in Actis Ordinis publicari curare. 

g) eleemosynarum pro Missionibus acceptarum ex¬ 
actam rationem tenere, easque ad respectivam destina- 



tionera tempestive transmitti curare, aut iuxta acceptas 
instructiones administrare et expendere. 

h) Superioribus Provinciarum aut Missionum, imo 
singulis missionariis pro omni utili informatione operam 
libenter commodare. 


Caput II. 

De Provinciarum ad Missiones cooperatione. 

6. Missiones determinatis Provinciis attribuantur. 
— In votis habet S. Congr. de Prop. Fide ut, quantum fieri 
potest, Missiones Ordini concreditae inter varias Provin¬ 
cias ita distribuantur, ut unaquaeque Missio committatur 
uni vel pluribus Provinciis unius nationis et indolis. JSolent 
enim Provinciae de Missione sibi specialiter commissa ma¬ 
gis sollicitae esse, et missionarii eiusdem originis et for¬ 
mationis maiori cum alacritate et animorum concordia 
laborare. 

Ad Definitorium porro provinciale spectat Missionem 
aut partem Missionis a S. Congregatione per Ministrum 
generalem oblatam (nisi obstent graves rationes) debita 
cum submissione acceptare, aut acceptatam resignare, 
necnon rationes eam resignandi aut mutandi Ministro ge¬ 
nerali exponere eiusque iudicio acquiescere. 

7. Quomodo accipienda sit haec attributio. 

a) Qui regiones infidelium qua missionarii adire 
cupiunt, generatim ad Missionem propriae Provinciae (nisi 
ob gravia motiva aliter visum fuerit) mittentur. 

b) Cum dicta Provincia vocationes habuerit suffi¬ 
cientes, ita ut commissae sibi Missioni sola providere 
queat, novelli aliarum Provinciarum missionarii ad alias 
Missiones auxilio indigentes mitti iam poterunt. 

c) Aliarum Provinciarum religiosi,- si qui iam sint 
in tali Missione laborantes, non ideo Missionem hanc aut 
relinquant quasi non amplius suam, aut aliam petant quae 
propriae Provinciae fuerit assignata. Nam familiam unam 
et quamdam quasi communitatem unaquaeque Missio in 

Ordine constituit, ad quam omnes et singuli missionarii 
ibidem laborantes, aequali prorsus iure et nullo interiecto 
privilegio aut differentia, pertinent. Si quandoque specialia 
adfuerint motiva huic regulae derogandi, casus subiiciatur 
iudicio Ministri generalis. 

8. Relationes Provinciam inter et Missionem sibi 
commissam. — Quamdiu fere omnes missionarii eius¬ 
dem non sunt Provinciae, i. e. quamdiu ultra septimam 
partem aliarum Provinciarum sunt alumni, Missio sub sola 
et directa dependentia manet Ministri generalis eiusque 
Defini torii. 

Si autem fere omnes ad Provinciam pertinent cui 
concredita est Missio, obligationes oriuntur et lura se¬ 
quentia : 

ci) quando Missioni providendum est de Vicario aut 
Praefecto Apostolico, candidati ordinarie assumentur ex 
missionariis Provinciae. Ad hunc finem Minister provin¬ 
cialis cum suo Dcfinitorio opportunas informationes prae¬ 
bebit Ministro generali circa candidatos quos coram Deo 
aptiores judicaverint (cfr. n. 16). 

b) Definitori i provincialis est, post acceptum a sin¬ 
gulis missionariis votum consultivum de candidatis, Com- 
missarium eligere seu Superiorem regularem omnium Fra¬ 
trum in praefata Missione degentium (cfr. n. 20 seqq.), 
eique duos Consiliarios adiungere (cfr. n. 31). 

_ c) Missionem (tam loca quam personas) interdum 
utiliter visitabit Minister provincialis; non tamen sine 
praevia licentia et delegatione. Ministri generalis, cuius 
nomine et auctoritate visitationem quoque peraget mis- 
sionariorum, si qui sint, ad alias Provincias pertinentium. 

d) Ad rectum spiritum in Missione promovendum 
Minister provincialis cum suo Definitorio poterit quas¬ 
dam ordinationes condere; quae tamen nihil contineant 
hisce Statutis contrarium et a Definitorio generali sanciri 
debeant. 

e) Minister tamen provincialis, secluso gravi motivo 
(et tunc Ministrum generalem consulat), in Missione non 
agat nisi per Superiorem regularem. 



f) Provinciae est per aptam educationem religiosam 
et missionariam, sive in scholis Provinciae sive in S. An¬ 
tonii aut alio Ordinis collegio missionario, missionarios 
praeparare idoneos et sufficientes, tum ad curam anima¬ 
rum in christianitatibus iam existentibus exercendam, tum 
ad Fidem inter infideles praedicandam. 

g) Item de adminiculo subsidii materialis solli¬ 
cita sit Provincia et, pro viribus, tum sustentationi suo¬ 
rum missionariorum tum operibus illis concreditis con¬ 
tribuat. 

h) Quoties Minister provincialis ex acceptis informa¬ 
tionibus iudicaverit necessarium aut utile, ut missionarius 
definitive aut ad tempus revocetur in Provinciam aut ad 
aliam Missionem transferatur, ipse rationes exponet Mi¬ 
nistro generali, qui (praevia licentia S. Congr. de Prop. 
Fide, ubi de definitivo reditu missionarii apostolici agatur) 
illum revocabit aut alio mittet. 

i) Manente missionariis libertate directe scribendi 
ad Ministrum generalem, omnino expedit et decet, ut ipsi 
per litteras cum suo Provinciali frequenter communicent. 
Semel in anno mense Ianuario, brevem relationem annui 
laboris sui apostolici eidem mittant. Superior regularis 
respectivo Provinciali accuratam relationem de statu to¬ 
tius Missionis singulis annis communicet. In rebus gra¬ 
vioris momenti Provincialem consulere non omittat. 

j) Minister provincialis in libro ad hoc destinato 
nomina consignet missionariorum, nec non tempus quo 
missi fuerint aut ex Missione redierint aut in ea obierint. 
Notabit quoque clariora gesta missionariorum, fructus sacri 
ministerii et praecipuos eventus Missionis. 

. 9. Illae Provinciae quae nullam Missionem aut Mis¬ 

sionis partem sibi demandatam habent, meminerint se 
a cooperatione personali et reali ad apostolatum mi¬ 
nime excusari. Earum autem contributiones Ministro ge¬ 
nerali transmittantur, qui de iis in singulis casibus dis¬ 
ponet, habita ratione maioris indigentiae Missionum, et, 
quoad vocationes ibi occurrentes, inclinationis quoque aspi¬ 
rantium. 



Caput III. 


De Superioribus ecclesiasticis eorumque auxiliariis. 

10. Duplex auctoritas in Missionibus quae religiosis 
concreduntur, ex voluntate legislatoris (Can. 296; Const. 
gen. 601 ) habetur: ecclesiastica una, cui incumbit cura 
animarum; religiosa altera, cuius est tueri disciplinam 
regularem. 

11 . Qua missionarii igitur Fratres in Missionibus de¬ 
gentes subsunt Ordinariis locorum, i. e. Episcopis, Vicariis 
et Praetectis apostoliois, sive hi ex Ordine nostro sint, 
sive non. Horum iurisdictioni, visitationi et correctioni 
subiacent in iis omnibus quae pertinent ad Missionum re¬ 
gimen, curam animarum, Sacramentorum administratio- 
nem, scholarum directionem (cfr. n. 15), oblationes in¬ 
tuitu Missionis tactas, implementum piarum voluntatum 
in favorem eiusdem Missionis (cfr. Can. 296 § 1. Item 
pro diversitate adi unctorum, cfr. Can. 295, 297, 298, 307, 
630, 631). 

Superiorum ecclesiasticorum dignitatem auctorita¬ 
temque summopere revereantur missionarii, eisque obe- 
dientia canonica se obstrictos esse sciant. Nihil novi in 
cura animarum, illis inconsultis, aggredi praesumant. Ipsos 
ea, qua par est, veneratione et honore prosequantur et 
excipiant, praesertim venientes in ecclesiam proprii di¬ 
strictus; functionesque sacras peragentibus assistant atque 
ministrent. 

12. Vicarii et Praefecti Apostolici. aci Ordinem 'per¬ 
linentes, non ideo neque minori neque maiori in Missio- 
sionibus Ordinis potestate pollent: pendent enim directe 
a S. Congr. de Prop. Fide, a qua iisdem ac alii Ordinarii 
donari solent facultatibus. Igitur iuridice distincta manet 
duplex auctoritas, perinde ac si praelatus ecclesiasticus 
ex Ordine non esset. 

13. Attamen pro speciali quo erga nostram Religio¬ 
nem obnectuntur vinculo, decet omnes Fratres eos parti- 

culari prorsus obsequio filialique prosequi affectu; sicut 
et ipsos vicissim auctoritatem religiosam eiusque liberum 
in Fratres exercitium tueri par est. Iu negotiis maioris mo¬ 
menti, unde praecipue in Ordinem onera derivarentur aut 
notabilis mutatio in Missione nobis credita introduceretur, 
prius Superiores Ordinis certiores reddere et cum ipsis 
convenire dignentur.. Instanter quoque rogantur ut an¬ 
nuum conspectum Missionis necnon fructuum spiritualium, 
quem S. Congregationi de Prop. Fide exhibere tenentur, 
etiam Ministro generali sive directe sive per Superiorem 
regularem communicent, addendo simul desiderata sua aut 
tales animadversiones quas, etiam circa vitam religiosam 
et disciplinam regularem, a Ministro generali utiliter co¬ 
gnosci iudicaverint. 

14. Ad ministeria curam animarum concernentia tum 
ad curanda pia Instituta quae sunt in Ordinarii potestate, 
destinatio personarum, quas Superior regularis praesentat, 
et collatio iurisdictionis pertinet ad Superiorem ecclesia¬ 
sticum; amovere vero quempiam ab officio uterque potest, 

• iuxta Can. 454, § 5. . : 

15. Quoad muneris missionarii exercitium si aliter a 
Superiore, aliter a Vicario (aut Praefecto) decerni con¬ 
tingat, huius decretum exsequendum est. Si quae scholae 
a religiosis nostris, servatis servandis, eriguntur et susten¬ 
tantur, quoad auctoritatem et inspectionem Ordinarii ser¬ 
vetur ius commune, iuxta Can. 1381, 1382. 

16. Modus praesentandi candidatos. — Electio Su¬ 
perioris ecclesiastici spectat ad S. Sedem; ideo statim ac 
vacaverit Vicariatus (aut Praefectura), Provicarius (aut 
Propraefectus) moneat S. Congr. de Propaganda Fide. Su¬ 
perior etiam regularis de superveniente vacatione cer¬ 
tiorem faciat Ministrum generalem; simulque significet 
omnibus Patribus missionariis, etiam indigenis, ut unus¬ 
quisque separatim et secreto informationes mittat Ministro 
generali, tres illos Patres indicando quos quisque coram 
Deo aptiores, tum ob zelum et pietatem, tum ob capacita¬ 
tem et rerum experientiam existimat qui in regimine 
Missionis succedere possint. 

Si Missio alicui Provinciae commissa est, etiam De- 
finitorium provinciale tres candidatos Ministro generali 
praesentet. 

Quibus acceptis informationibus, Minister generalis 
quos omnibus perpensis aptiores iudicaverit, S. Congrega¬ 
tioni, eius rogatu, proponet. 

Ubi agitur de adlegendo coadiutore cum iure suc- 
'cessionis, eadem procedendi ratio servetur. 

17. Provicario aut Propraefecto, qui deficiente Vi¬ 
cario aut Praefecto regimen Missionis assumet (Can. 309), 
item Vicario Delegato qui, ad instar Vicarii generalis, loci 
Ordinario in administratione Missionis auxilio est (Act. Ap. 
Sed. 1 April. 19*20), specialis debetur reverentia, et quate¬ 
nus ii vices Ordinarii gerunt, eadem ac ipsi obedientia. 

18. Vicarii foranei in nostris Missionibus optantur 
effectivi , cum obligationibus et officiis huic muneri inhae¬ 
rentibus (Can. 445-450). Oculi quasi sunt et aures Ordi¬ 
narii loci saepe nimium distantis, eiusque in negotiis, 
praesertim suae cuiusque foraniae, adiutores et consilia¬ 
rii. Quibus proinde confratres missionarii reverenter de¬ 
ferant, eos in difficultatibus consulant et a nimia iudepen- 
dentia caventes, dociles sequantur eorundem consilia. 

Caput IV. 

De Superiore regulari eiusque consilio. 

19. Electio Superioris regularis. — Omnes missio¬ 
narii regulares in iis quae pertinent ad vitam religiosam 
et disciplinam internam nostri Instituti, unice dependent 
a proprio Superiore regulari. (Can. 296 § 2). 

20. Ideo pro unaquaque Missione ad determinatam 
Provinciam pertinente eligatur in Capitulo provinciali ali¬ 
quis missionarius in Commissarium seu Superiorem omnium 
Fratrum in praefata Missione degentium, dummodo fere 
omnes ad eandem provinciam pertineant, eique adiungan- 
tur saltem duo Consiliarii in Capitulo instituendi. Quae 
electio a Ministro generali est confirmanda. 

21. In Missionibus nulli determinatae provinciae con¬ 
creditis, aut ubi missionarii ultra septimam partem ad 
aliam vel diversas pertinent provincias, Commissarius et 
Consiliarii eligantur a Definitorio generali. 

22. Vota consultiva Missionariorum. — Pro Supe¬ 
rioris regularis electione, missionarii singuli tres Patres 
proponere debent cum opportunis informationibus, sex men¬ 
sibus ante expletum dicti Superioris triennium. Proinde hic 
tempore opportuno, missionarios monebit de proximo fine 
sui officii ne electio retardetur. Rogantur Vicarius et Prae¬ 
fectus Apostolicus ut et ipsi vota sua mittere dignentur. 

Quae vota consultiva directe mittantur Ministro 
provinciali si electio a Capitulo provinciali fieri debet; 
secus Ministro generali. 

23. Professio fidei - Duratio officii. — Commissa¬ 
rius quamprimum post exceptum nuntium suae institutio¬ 
nis, professionem fidei coram duobus saltem missionariis 
sibi subditis emittere debet. — Officium eius ad trien¬ 
nium perdurat; quo tempore elapso, confirmari poterit ad 
alterum et tertium triennium tantum. 

24. Commissarii auctoritas et potestas ea est quae 
ipsi commissa fuerit (Const. gen. 054). At nisi de con¬ 
trario constet, ipsi commissa censetur potestas ad instar 
Provincialis, cum omnibus facultatibus quas iuxta Consti¬ 
tutiones Ordinis et Decreta apostolica habet Provincialis in 
sua provincia, excepta admissione ad Ordinem, ad profes¬ 
sionem et ad Ordinationes. Nullus frater in Missione illa de¬ 
gens ab eius iurisdictione exemptus est, sed omnes in omni¬ 
bus ei subesse debent quae respiciunt regularem obser¬ 
vantiam et vitam religiosam. 

25. Quaenam inter Ordinarium loci et Superiorem re¬ 
gularem intercedat mutua relatio, pro nonnullis casibus 
determinatur in C. J. C. Can. 296 § 2, 297, 298, 307, 
454 § 5, 456, 630, 631. Cfr. supra n. 14, 15. De cetero, 
salvis propriis cuiusque officiis et iuribus (et haec eadem 
prorsus distinguuntur ac inter Provincialem et Ordina¬ 
rium loci), missionariorum bonum postulat ut Superior re¬ 
gularis et Superior ecclesiasticus unanimes sint in Missio- 

num utilitate, collatis viribus consiliisque, procuranda: 
quod quidem enixe commendatum volumus. Ideo Superior 
regularis ex parte sua maximi semper faciat desideria 
et vota Superioris ecclesiastici, ipsi morem gerat, liben¬ 
ter acquiescat, totisque viribus intentionibus eius in Mis¬ 
sionis regimine obsecundet. 

Ubi vero manifesta utilitas Fratrum aut necessitas 
disciplinae regularis aliud suadeant, id reverenter et sim¬ 
pliciter Superiori ecclesiastico proponat et explicet ante¬ 
quam agat. Ubi de re maioris momenti agitur, Superiori¬ 
bus Ordinis generalibus aut provincialibus negotium ape¬ 
riat, eorumque decisiones exspectet. 

Ceterum summopere optandum ut Vicarius et Prae¬ 
fectus Apost., attentis particularibus suae Missionis circum¬ 
stantiis, pro sua prudentia et salvis suis iuribus, consilio 
et opera Superioris regularis utantur: ut ita intimior eva¬ 
dat utriusque collaboratio et facilior negotiorum expeditio. 

26. Commissarii obligationes et munia. — Haec 
tam salutaris auctoritas regularis nequaquam sit titulus 
vacuus et nomen sine re; sed vitale quoddam principium 
quod, cordis instar, motum simul et calorem toti commu¬ 
nicet corpori. 

Ante omnia inter missionarios, qui cuncta generose 
pro Christo reliquerunt et pro lucro animarum a patria 
longe exulantur, amantissimi Patris partes agat. De bono 
corporali simul et spirituali filiorum suorum maxime sol¬ 
licitus, maternis visceribus eorum necessitatibus satagat 
occurrere, laborantibus animum addere, doloribus com¬ 
pati. Quantum per facultates licuerit, ita omnibus provi¬ 
dere curet, ut neque superflua permittantur neque neces¬ 
saria denegentur. Quinimo eumdem hortamur ut, humanae 
infirmitati compatiens, fratres suos interdum moneat ut 
sibi proprias necessitates aperire velint. 

27. Annua visitatio. — Singulis annis, quantum fieri 
potest, suos subditos eorumque residentias et stationes vi- 
siteiy ut praesens eorum vitam et necessitates cognoscere 
queat. Prudenter investigare curet de eorum fidelitate in 
adimplendis exercitiis spiritualibus, de oratione praesertim 

mentali quotidiana, de perfecta votorum observantia, de 
prudentia et circumspectione in agendo cum saecularibus, 
maxime cum mulieribus, de nitore sanctuarii et rubricarum 
observantia, de zelo in procuranda salute fidelium et con¬ 
versione infidelium, de eorum docilitate in servandis sive 
legibus Ecclesiae aut Ordinis sive Superiorum praeceptis. 

Libros computationis de re oeconomica Ordinis in- 
spiciat et ut accurate conficiantur diligenter invigilet. 

Praescriptiones ceterum non multiplicet, nec sarcina 
observationum missionarios oneret. Attamen in exigendo ea 
quae necessaria sunt ut sanctificationem propriam et salu¬ 
tem animarum operentur, nullatenus debilem aut remissum ' 
se exhibeat; falsam libertatem in opinando aut agendo re¬ 
tundat et salutari disciplinae iugo religiosos assuetos teneat. 

Si aliquid reprehensibile invenerit, benigne, cum ca¬ 
ritate et sine respectu humano corrigat, ita tamen ut fidu¬ 
cia et reverentia populorum erga missionarios nullum 
patiatur detrimentum. 

Si aliquid maioris momenti ordinari vel determi¬ 
nari contingat, diligenter adnotari curet in aliquo regesto, 
quod perpetuo in archivo servetur. Si vero alicuius re¬ 
ligiosi culpas et punitiones notari occurrat, id in parti- - 
culari regesto fiat et, religioso e vivis sublato, adnotata 
destruantur. 

Si plura sunt loca aut nimium distantia quam quae 
singula visitare queat, illos saltem districtus obire cone- 
tur, quos Vicarius aut Praefectus Apostolicus illo anno 
non visitabit. 

28. Particularem curam gerat Superior erga subditos 
debiles et infirmos; si graviter aegrotent, curet ut tem¬ 
pore opportuno Sacramenta recipiant. Post mortem alicuius, 
de sepultura facienda curet et res ad eius usura particu¬ 
larem pertinentes colligat; rerum autem quae ad Vicaria- 
tum aut Praefecturam pertinent, inventarium faciat et ad 
Vicarium aut Praefectum Apost. mittat. 

29. Annua relatio. — Quotannis, mense Octobri, 
Commissarius Ministro generali (et insuper Provinciali, si 
Missio ad determinatam provinciam pertineat) accuratam 

relationem de statu disciplinari Missionis fideliter trans¬ 
mittat. Quae relatio indicet singulorum missionariorum 
nomen, residendam, officia, valetudinem et modum se ge¬ 
rendi tum qua religiosos, tum qua missionarios; nomina 
quoque eorum qui ab ultima relatione in Missionem ve¬ 
nerunt, aut inde abierunt aut defuncti sunt. Specialis men¬ 
tio fiat de iis qui infirmitate laborant, qui minus digne 
ambulant, necnon de iis qui, ratione zeli, capacitatis et 
prudentiae, peculiari laude digni sunt. Referat praeterea de 
exercitiis spiritualibus a singulis peractis, de observantia 
votorum et fraternae caritatis, de relatione religiosos 
inter et clerum saecularem vel indigenam, de fama qua 
gaudent religiosi nostri apud saeculares, et an in Missione 
habeantur difficultates speciales. Indicet tandem statum 
oeconomicum dati, accepti .et residui. 

Relatio haec a Superiore et saltem uno Consiliario 
subscribatur et sigillo Commissarii muniatur. 

Insuper Superior regularis quotannis de singulorum. 
Missionariorum modo sese gerendi referat ad respecti vos 
Provinciales. • . 

• 30. Conspectum quoque annuum status animarum et 
fructuum spiritualium in Missione perceptorum (iuxta con¬ 
suetam formulam), nisi a Superiore ecclesiastico id fieri sciat, 
ipse Superior regularis Ministro generali communicare curet. 

31. De Consiliariis..— Superiori regulari duo saltem 
adiungantur Consiliarii. Pro eorum designatione singuli 
missionarii votum consultivum mittant ad Ministrum ge¬ 
neralem vel provincialem respective, simul cum votis pro 
Commissario, cum quo in officio ad triennium perdurant. 
Triennio absoluto, possunt in officio confirmari. 

Commissarius pro gravioribus negotiis, Patrum Con¬ 
siliariorum sententiam oretenus aut per litteras exquirere 
tenetur et sequi, praesertim quoad delinquentium externam 
graviorem punitionem, novorum onerum acceptationem etc. 

Semel saltem in anno Superior insimul convocare 
debet suos Consiliarios, tractaturus de negotiis Missionis, 
et illis rationem reddere de Missarum oneribus impletis 
et implendis, et de omnibus acceptis et expensis. Haec 

2 

omnia a Consiliariis revisa et approbata propriaque manu 
subsignata in archivo serventur. 

Si aliquando e Missione egredi debeat Superior, 
unum e Consiliariis Delegatum instituat, qui eius vices 
gerat; talis vero Delegatus tempore sui regiminis inno¬ 
vationes facere non potest. 

Eveniente, quacumque ex causa, officii Commissarii 
vacatione, antiquior in Missione Consiliarius officium as¬ 
sumat et Ministrum generalem statim moneat et, si Missio 
alicui Provinciae est concredita, etiam Ministrum provin¬ 
cialem, ut definitive Fratrum regimini provideatur; mu¬ 
tationes vero notabiles ’non faciat. 

Mortuo aliquo Consiliario vel ab officio cessante, 
antiquior inter missionarios Ordinis suppleat locum eius, 
usquedum Minister generalis aliter disponat. Antiquitas 
semper computatur a tempore admissionis in Missione. 

32. De Visitatore generali Missionum. — Defini- 
torii generalis est iudicare num et quando, pro regionibus 
ubi plures Missiones Ordini nostro concreditae existunt, 
expediat Visitatorem delegare, cuius auctoritas in Mis¬ 
sionibus illis nonnisi post triennium exspiret. Huius Visita¬ 
toris erit, iuxta instructiones a Ministro generali tradendas: 

a) singulas sibi adscriptas Missiones semel saltem visitare; 

b) accuratam relationem et utiles informationes circa loca, 
res et personas Ministro generali praesentare, aptaque sug¬ 
gerere media necessitatibus cuiusque Missionis occurrentia; 

c) Superiores regulares ad debitum sui muneris exercitium 
stimulare; d) Ordinarii loci desiderata excipere, examinare 
et cum debitis informationibus Ministro generali transmit- § 
tere; e) unionem quamdam et collaborationem inter vi¬ 
cinas Missiones, intra limites sui officii promovere. 

Caput V. 

De Missionariis. 

Eorum vocatio , formatio et vita in Missionibus. 

33. De fovendis vocationibus. — Sollicitos sese de¬ 
monstrent Superiores et eonfratres in detegendis et nu- 

trienclis vocationibus ut ad Ordinem ita et ad Missiones. 
Operam dent ut pueros qui indicia praebent vocationis ad 
Missiones peculiaribus curis a saeculi contagiis arceant, 
divinaeque in eis germen vocationis foveant. 

Scholae speciales aut gymnasia, ubi fieri potest, in 
provinciis erigantur, in quibus pueri, futuri missionarii, 
suscipiantur et humanioribus litteris erudiantur. 

34. Inter novellos religiosos, fratres praecipue cleri¬ 
cos, inde a novitiatu et in decursu studiorurm propensio 
ad Missiones non solum non impugnetur, sed nutriatur 
et foveatur, atque supernaturali spiritu magis ac magis 
imbuatur. 

35. De formatione missionaria. — Aspirantes mis¬ 
sionarii ad tam sublimem vocationem sedulo se praepa¬ 
rent atque sive in Provincia sive praecipue in S. Antonii 
aut alio Collegio missionario debite eftbrmentur. Cuncta 
in his Collegiis amorem spirent Missionum. Omnia studia 
ad hoc vergant ut quae sacerdoti missionario necessaria 
aut utilia erunt, theoretice et practice edoceantur. Biblio¬ 
theca in hunc sensum ordinetur. In labore patientiaque 
animi et corporis diligenter alumni exerceantur. Volunta¬ 
tem propriam frangere, naturae silentium imponere et fide 
vivere discant. Pietatem et unionem cum Deo quam inti¬ 
mam totis viribus sectentur. Dotes naturales diligenter exco¬ 
lant. Quapropter docentes eligantur qui missionarii fuerint 
aut certe specialem Missionum cognitionem acquisierint. 

36. Qui praepediti fuerint quominus studia theologica 
in Collegio missionario peragant, saltem cursum specia¬ 
lem unius anni ibidem, ante profectionem suam in Mis¬ 
siones, frequentent. 

37. De petitione adeundi Missiones. — Qui ad Mis¬ 
siones destinari peroptant, implorato primum per humiles 
preces divino lumine, adhibitoque propriae conscientiae 
moderatoris consilio tam Ministro generali quam Provin¬ 
ciali desiderium suum in scriptis exponant, antequam per 
hunc litteras obedientiales impetrent a supremo Modera¬ 
tore Ordinis, salvo iure directe scribendi ad normam 
num. 649 Const. Glium. 



38. Nullus porro religiosus petens Missiones adire, 
inconsulto repellatur, sed e contra benigne suscipiatur et 
cum benevolentia examinetur an adsint verae vocationis 
signa, videlicet idoneitas physica et moralis et rectitudo 
intentionis. 

39. Ministri autem provinciales de omni ad Missiones 
petitione quantocius proprium iudicium Ministro generali 
transmittere tenentur (qualecumque demum fuerit, affir¬ 
mativum, negativum vel dubium) cum moti vis quibus in¬ 
nititur. Minister vero generalis, cuius est de cuiusque vo¬ 
catione iudicare, solummodo illos ad Missiones mittat, quos 
post exactas informationes a Ministris provincialibus vel 
aliunde receptas dignos et idoneos invenerit. 

40. Ministri provinciales, posthabito quocumque humano 
respectu, sinceras exhibeant informationes, memores indicii 
Dei, cui de bono non promoto et de malo non impedito ob 
falsas vel ambiguas informationes rationem reddituri sunt. 

41. Quoties verae, indubiae et praesentes necessita¬ 
tes Provinciae in aliquo raro casu dilationem ad tempus 
exigerent, Superiores provinciales talem quoque casum ad 
Ministrum generalem deferant, ut de eo coram Deo decer¬ 
natur. Et si dilatio concedatur, Superiores conentur quan¬ 
tocius confratri petenti alium substituere, ut quem Deus in 
apostolatum elegit, ductum .Spiritus Sancti sequi sinant. 

42. Non solum qui expresse petunt Missiones adire, 
sed et illi religiosi qui, ceteroquin idonei et recta inten¬ 
tione animati, ita in manus Superiorum totaliter se tradunt 
ut de eis, etiam pro Musionibus , ad libitum disponant, 
tanquam vere vocati haberi et in Missiones mitti possunt. 

43. Qui iudicio Ministri generalis cum titulo et facul¬ 
tatibus Missionarii Apostolici in Missiones sunt mittendi, 
speciale ad hoc examen subire tenentur. Ministri genera¬ 
lis est (vi decreti 18 Dec. 1892, cfr. Acta Ordinis an. 1893, 
pag. 20 sqq.) examinatores designare. Qui duo saltem esse 
debent, et in attestatione ab ipsis subscripta et provinciae 
sigillo munita declarent se ex commissione Ministri gene¬ 
ralis Patrem N... circa requisitas materias theologicas exa¬ 
minasse et idoneum ad munus apostolicum reperisse. 

44. Fratres laici mittuntur pro domesticis officiis sub 
obedientia Superiorum, et simul ut saluti prosint anima¬ 
rum oratione et exemplo. Qui vere laboriosi, pii et hu¬ 
miles non sunt, nequaquam mittantur; praeferuntur qui 
artem aliquam calleant, Missioni utilem. 

45. Iter ad Missiones. — Qui licentiam obtinuerint 
Missiones adeundi, ante discessum e Provincia abstineant 
ab evagationibus et dissipatione. Concedat eis Provincia¬ 
lis aliquot dies ad valedicendum parentibus; et reliquum 
temporis, per studium et exercitia spiritualia, profecturi 
impendant praeparationi ad munus missionarii digne obeun¬ 
dum. Si qui habeant facultatem colligendi eleemosynas, 
abstineant ab importuna quaestuatione, sed potius Procura¬ 
tor provincialis Missionum provideat eorum necessitatibus. 

40. Missionarii itinerantes caveant a dissipatione et 
a nimia familiaritate cum saecularibus, sed modestia et 
suavitate morum populo aedificationi sint. Orationi men¬ 
tali aliisque pietatis exercitiis opportunis temporibus va¬ 
cent. Si plures simul iter faciant, unus ex eis constitua¬ 
tur Superior pro duratione itineris, cui alii humiliter ob¬ 
sequantur et obediant. Statim ac ad Missionem pervene¬ 
rint, de expensis Superiori regulari rationem reddant, et 
quas residuas habuerint eleemosynas in manibus eius fide¬ 
liter deponant. 

47. Studium linguae. — Deinde, de intelligentia Or¬ 
dinarii, per sex saltem menses addiscendae linguae popu¬ 
lari necnon dignoscendis specialibus Missionis adiunctis 
(morum, consuetudinum, legislationis), sub directione ipsius 
Superioris regularis aut idonei Magistri ab ipso designati, 
operam potissime danto. Et illi tantum qui, facto super 
his examinis periculo, sufficienter instructi reperti fue¬ 
rint, a Superiore regulari pro iurisdictione Ordinario prae¬ 
sententur. 

Qua obtenta, sub directione alicuius peritioris et 
antiquioris missionari ad sacrum ministerium tandem ap¬ 
plicentur. 

48. Sequenti insuper triennio ad ulterius linguae stu¬ 
dium, per annuum examen, orale et in scriptis subeundum, 



adigantur, cuius materia a Superiore regulari in anteces¬ 
sum indicabitur, atque exitus in relatione annua cum Mi¬ 
nistro generali et provinciali pro unoquoque missionario 
communicabitur. 

49. Ceterum vires omnes exseraut missionarii ut lo¬ 
corum ad quae delegantur idioma perbene discant, ne 
postquam omnia ad lucrandas animas reliquerunt, ob in¬ 
sufficientem linguae peritiam in medio messis multae 
(contra S. Sedis expectationem), otiosi ac inutiles remanere 
cogantur, aut nonnisi paucos frugum manipulos referre 
queant. Igitur Superiores omnem facilitatem et opportu¬ 
nitatem linguae addiscendae eis procurent, et animos sti¬ 
mulent ut improbo tenacique labore difficultates vincant. 

50. De quibusdam pietatis exercitiis. — Apostolico 
ministerio mentalis oratio iungi debet, qua ad virtutum 
incitamenta nihil opportunius, nihil ad spiritum abnega- 
tionis et sacrificii retinendum vel recuperandum magis 
necessarium invenitur. Fratres itaque omnes congruo 
tempore et loco, diebus singulis, per horam integram in 
orationem mentalem incumbant, cuius saltem dimidiam 
partem ante Missae celebrationem peragant. Qui oratio¬ 
nem mentalem habituali ter n egi i gere compertus fuerit, se¬ 
rio moneatur et nisi emendetqr solus in districtu residere 
non permittatur. 

51. Semel in hebdomada, si adsit copia confessarii, 
secus saltem semel in mense , rite confiteantur apud quem¬ 
libet confessarium approbatum, sive regularem sive saecu¬ 
larem, a quo etiam a casibus in Ordine reservatis directe 
absolvi possunt. 

52. Lectionem spiritualem quotidie faciant. Ubi duo 
vel plures insimul fuerint, in mensa semper fiat brevis 
lectio ex Scriptura sacra vel ex libro De Imitatione Christi. 

In residentia ubi SSmum asservatur, observent 
omnes consuetudinem Religionis eundi in ecclesiam pro 
visitatione SS. Sacramenti et pro examine conscientiae. 

53. Pium Viae Crucis exercitium feria VI vel alia 
hebdomadae die non omittant; Coronam septem Gaudio¬ 
rum B. M. V. in Ordine nostro celebrem et a SS. Ponti- 

ficibus caelestium munerum largitione decoratam, pro sua 
in Deiparam pietate, diebus singulis recitare studeant. 

54. Quotannis ad exercitia spiritualia per octo inte¬ 
gros dies in communi peragenda conveniant, loco et tem¬ 
pore a Superiore statutis, cauto ne interim cura anima¬ 
rum detrimentum patiatur. Ubi circumstantiae ita suase¬ 
rint, exercitia poterunt tradi bis vel ter in anno, diver¬ 
sis in locis quo missionum viciniores facilius convenire 
queant. 

Impediti ob causam a Superiore regulari probandam, 
privatim ea peragere tenentur. Exercitiis praesideat ipse 
Superior regularis vel missionarius ab eo designatus, qui 
interdum ex alia Missione utiliter invitabitur. 

55. Hac quoque occasione recessus Superior regularis 
quae monenda sunt moneat, corrigenda corrigat, et Fra¬ 
trum desiderata benigne excipiens, de necessitatibus Mis¬ 
sionum cum ipsis conferat et omnibus animum addat. 

56. Valde opportunum et utile foret ad pietatem et 
fraternam dilectionem confovendam, missionarios semel 
in mense convenire apud suum Vicarium foraneum, ad 
recollectionem menstruam. Ubi hoc difficulter fieri potest, 
saltem privatam recollectionem menstruam habeant, et in 
fervore spiritus, in annuo recessu concepto, se renovent. 

57. De observatione votorum et regulae. — Mis- 

sionarii prompte pareant suis Superioribus tam regulari¬ 
bus quam ecclesiasticis, et officia sibi iniuncta fideliter 
exsequantur. , 

Servanda praeterea sunt, tam a Superioribus quam a 
subditis, Sanctae Sedis, decreta, sive generalia, sive pro 
respectiva Missione data. — Sanctam nostram Regulam 
ubicumque per circumstantias licuerit cum amore ser¬ 
vent missionarii; si aliqua dispensatione permanenti in¬ 
digeant, recurrant per Commissarium ad Ministrum gene¬ 
ralem; dispensationibus, non abutantur, memores aposto- 
lici illius effati: « omnia mihi licent, sed non omnia ex¬ 
pediunt». 

58. Quoniam non a malo tantum sed a mali etiam spe¬ 
cie cavendum nobis est, praecipimus omnibus et singulis, 

ut studiose declinent consortia , familiaritates et conversa¬ 
tiones ex quibus mali suspicio oriri potest, tametsi candido 
animo fiant; atque lniic rei Superiores particulariter in¬ 
vigilent. — Numquam ad cubiculum privatum missionarii 
accessum habeant mulieres, neque extra conspectum alio¬ 
rum solus cum sola loquatur. Pro servitio personali missio¬ 
narii excluduntur mulieres, et servus adhibitus quantum 
possibile maturae esto aetatis. Confessionalia iuxta prae¬ 
scripta ecclesiastica instructa sint. Dignitatem sacerdota¬ 
lem magni facientes, missionarii alios ne per iocum qui¬ 
dem facile tangant. 

Qui de suspectis consortiis notatus fuerit et, paterne 
admonitus, non se correxerit, severe puniatur ad normam 
Const. gener, n. 373. — Qui scandalum dederit, saltem e 
districtu prorsus amoveatur.- 

59. Quamvis missionarii quibusdam necessariis dis¬ 
pensationibus quoad rerum et pecuniae usum fruantur, 
nihilominus in ipso voto paupertatis nulla data fuit um- 
quam relaxatio. Ideoque neque in communi neque in 
particulari ullius rei proprietatem habere possunt. Ne¬ 
mini ergo liceat pecunias, etsi intuitu personae datas aut 
parcimonia-et industria propria comparatas, suas facere 
aut vigilantiae Superiorum subtrahere aut de iis ad libi¬ 
tum disponere. Abusus in contrarium, si qui alicubi ir¬ 
repserint, condemnantur prorsus et proscribuntur. 

60. Rerum usum pauperem aut moderatum statui 
nostro congruentem, neque quantitate neque qualitate 
umquam excedant missionarii. Omnes expensas superfluas 
aut vanam gloriam redolentes, studiose devitent. — Domi¬ 
cilium mutantes nonnisi quae ad usum stricte personalem 
concessa fuere (puta vestimenta, libros etc.) secum por¬ 
tare permittantur. Missionariis severe prohibita manet 
negotiatio quaestuosa qua emuntur res ut carius reven¬ 
dantur, etiamsi exerceretur per personam interpositam aut 
pro operibus piis. 

61. Qui non habent intentiones Missarum, quotidie 
celebrent ad intentionem Superioris regularis. Omnibus 
autem conceditur bis in mense libera applicatio pro suis 

vel alienis necessitatibus. Pro Propagatione Fidei, pro 
opere S, Infantiae, et pro benefactoribus Missionis vivis 
atque defunctis quisque bis in anno celebret. Qui parochi 
sunt aut quasi-parochi, Sacra pro populo a Iure prae¬ 
scripta, exacte applicent. 

Omnes Missas sive a Superiore regulari, sive aliunde 
acceptas cum adiectis stipendiis, item quas Missas per¬ 
solverint, in libello ad hoc destinato diligenter adnotent, 
quem tenentur quotannis exhibere Superiori regulari si¬ 
mul cum attestatione subscripta de fideli applicatione 
facta Missarum sibi commissarum. 

02. De labore et studio. — Otium, malorum senti¬ 
nam, virtutis pestem et vivi hominis sepulturam maxime 
detestantes, semper honestis et proprio ministerio compe¬ 
tentibus laboribus occupentur. Recordentur otiositatem 
ideo evadere missionario periculosiorem, quia plerumque 
solus sibi relinquitur. — Si qui notabiliter otio dediti fue¬ 
rint, aut neglecto proprio ministerio, in Vciriis occupatio¬ 
nibus ad libitum tempus terere soleant, debite moneantur, 
et, nisi sese emendaverint e Missione dimittantur. 

63. Missionarius laborem quotidianum sapienter di¬ 
stribuat iuxta horarium sibi a Superiore regulari prae¬ 
fixum, in quo praecipue oratio mentalis necnon tempus 
pro divino officio recitando, in tuto ponantur; reliquum 
tempus in varias occupationes insumatur ministerii sacri, 
in tradendum inprimis catechismum pueris et rudibus, in 
visitationem infirmorum et christianitatum, in concionum 
praeparationem. — Theologiae, moralis praesertim et pa¬ 
storalis, studio indefessam navent operam, quod eo magis 
sibi necessarium sciant, quia occasio doctiores consulendi 
saepe deerit et praescriptiones theologiae positivae, nisi fre¬ 
quenter memoria refricentur, oblivione facile delentur. — 
De una alterave ephemeride ecclesiastica Superiores pro¬ 
videant, quod Missionariis successive legendum tradatur. 

64. A periodica solutione casuum conscientiae nemo 
sit exemptus. Superioris regularis est invigilare, ut solu¬ 
tiones (quas scriptas sibi transmitti iubeat) non obiter fiant 
vel negligenter, sed diligenti elaborentur studio. 

65. Iuniores sacerdotes, iis tautum exceptis qui a Supe¬ 
riore regulari gravem ob causam fuerint exempti, aut qui 
vel sacram theologiam vel ius canonicum, vel philosophiam 
scholasticam doceant, post absolutum studiorum curricu¬ 
lum quotannis, saltem per quinquennium , a doctis gravi- 
busque patribus examinentur in variis doctrinae sacrae 
disciplinis antea opportune designatis (Can. 590, C. G. 265). 

66. De caritate fraterna. — Ubique, sed praeser¬ 
tim ubi Fratres ex variis nationibus vel Provinciis 
simul in Missionibus Deo famulantur, decet eos firmiter 
persistere in amore fraternitatis, ut sentiant et exemplo 
doceant quam bonum et iucundum sit habitare fratres 
in unum. Quare omnino prohibemus ne, invicem con¬ 
tentiones- ineant super regnis, regionibus et gentibus, 
sed potius secundum Regulam sint mites,-pacifici et mo¬ 
desti, mansueti et humiles, honeste loquentes omnibus, 
sicut decet. Erga clerum quoque indigenam omnem ca¬ 
ritatem exhibeant, honore eum praeveniant et cuiusvis 
aemulationis aut dissensionis fomitem penitus respuant. 

67. De zelo pro conversione infidelium. — Quum 
gentilium conversio ad Christum Dominum finis praeci¬ 
puus Missionum exsistat, ad eam toto animo intendant mis- 
sionarii. Huic fini cuncta cedant, omnia inserviant; quod- 
quod obstaculum illico removeatur, omne medium aptum 
avide appetatur et adhibeatur. 

Iniquo infidelitatis regno magnum fortemque semper 
missionarius animum opponat; perpetuo velle et constanter 
eniti debet ut omnibus paganis, quotquot sunt qui ad ipsius 
districtum pertinent, media salutis saltem offerat, et secun¬ 
dum hanc intentionem omnia pro viribus deliberet ac di¬ 
sponat. Animum numquam despondeat, parva lucra non 
despiciat, neque de uberiore messe habenda desperet. Vo¬ 
luntatem laborandi et semper nova tentamina exhibendi 
in se acuat et stimulet, neque sola cura gregis iam fidelis 
sit contentus qui potissimum ad conversionem infidelium 
missus fuit. 

68. Politicarum atque temporalium rerum curis 
in favorem nationis suae vel etiam alterius nemo sese 

umquam admisceat; sed omnes hoc unum prae ocu¬ 
lis habeant supremum sanctumque negotium: animarum 
nempe lucrum assequendum Deique gloriam ubique to¬ 
tis viribus propagandam (Instruet. S. C. de Prop. Fide, 

7 Ian. 1920). 

69; Itinera extra proprium districtum (nisi forte ad 
loca immediate vicina) non faciant sine Superioris regu¬ 
laris venia, et si diutius abfuturi sunt, requiritur etiam 
licentia Ordinarii. 

70. Habitum religiosum non deponant nisi necessi¬ 
tas id postulet et adsit legitima licentia; quam pro casi¬ 
bus particularibus Superior regularis concedere poterit; 
secus Ministri generalis licentia requiritur (Const. gen. 656). 
Ubi autem ex tali dispensatione veste saeculari utuntur 
missionarii, in quantum fieri potest talaris sit et tum quoad 
colorem tum quoad qualitatem modestiam religiosam prae 
se ferat; missionarii ubi circumstantiae id permittant (de 
quo Superioris est iudicare) domi vestimentum deferant, si 
non materia, forma saltem et colore habitui Ordinis’simile. 

71. Praecedentiae ordo inter religiosos raissionarios 
sequens determinatur: 1. Superior regularis; 2. Proviea- 
rius aut Propraefectus (nisi de facto supremum regimen 
Missionis ad interim teneat: tunc enim primum locum oc¬ 
cupat); 3. Vicarius Delegatus; 4. Consiliarii; 5. Vicarii fo- 
ranei in proprio districtu; 6. ceteri sacerdotes; 7. Fratres 
laici secundum ordinem professionis simplicis. 

Inter evangelicos operarios sive indigenas sive eu- 
ropaeos, ceteris paribus, sed nulla adnexa praecedentia' 
titulo missionarii apostolici, praelationis ordo ex antiquiori 
Missionis exercitio servetur (8. C. de Prop. Fide 23 Nov. 
1845); qui ordo pro iis qui ex uno Vicariatu in alium 
transierunt, a priori suo adventu in Missionem computan¬ 
dus est (S. C. Prop. Fide 23 Aug. 1907). * 

72. Missionarii indigne ambulantes primum admo¬ 
neantur et corrigantur a respectivis Superioribus. Emen¬ 
datione autem non secuta, Ministro generali denuntientur, 
ut, servatis servandis, a Missione revocentur. Semel revo¬ 
cati non amplius in Missionem mittantur. 

73. Fratres ex Missionibus stabiliter reversi, quam 
primum barbam deponant, nec amplius ulla dispensatione 
vel privilegio missionariorum uti praesumant. 

Si qui ad tempus ob legitimam causam et habita 
Ministri generalis venia (non facile petenda ante duode¬ 
cim annorum ministerium expletum) revertantur, Supe¬ 
riori provinciali in omnibus sunt subiecti, sicuti ceteri re¬ 
ligiosi, nec valent uti dispensationibus aut privilegiis sibi 
pro territorio Missionis concessis. Quare idem Superior eis 
assignet conventum, in quo spiritualiter et physice sese 
reficere queant. 

74. De residentia regulari. — Quamprimum fieri 
poterit, una saltem in unoquoque Vicariatu instituatur re¬ 
sidentia regularis in loco aliquo centrali et accessus fa- 

> 

cilis. In illa commoretur Superior regularis, dum propter 
officium aut sacrum ministerium non est in itinere; ibi- 
que, quum recedit, alium idoneum Patrem, qui vices suas 
qua Superior localis gerat, designet. 

Pro huiusmodi residentia determinanda, Superior 
regularis, auditis Consiliariis, agat cum Vicario Apostolico. 
Quodsi eius canonica erectio (Const. gen. n. 315) tamquam 
domus Ordinis obtineri nequeat, nil impedit quominus 
aliqua residentia, quae sit et maneat proprietas Missionis, 
dicto scopo adsignetur. 

75. In hac residentia, si possibile est, Fratres exer¬ 
citia spiritualia quotannis peragant, aut venientes seor¬ 
sum, interdum paululum requiescant. — Ibi quoque fra¬ 
terna cum caritate recipiantur iDfirmi, senes, et qui con¬ 
sentiente Vicario Apostolico cum Maria ad pedes Domini 
ad tempus sedere cupiunt vitaque frui religiosa. Ibidem 
Regula'et Constitutiones, in quantum circumstantiae per¬ 
miserint, exacte observentur et quam simillima imago 
vitae nostrae religiosae referatur. 

76. Si residentia sit in aliquo loco ubi sunt Christiani, 
nihil obstat quominus habeat ecclesiam publicam cum 
adnexa cura animarum. 

77. In residentia regulari sit bibliotheca Ordinis in 
commodum et usum missionariorum, quantum eleemosynae 

permittunt; nullus sive Superior sive subditus sub gravi 
poena quomodolibet distrahat libros ad bibliothecam perti¬ 
nentes. Extra residentiam commorantes poterunt necessa¬ 
rios sibi libros et pro tempore tantum necessitatis, de licen¬ 
tia Superioris, ex bibliotheca in precarium usura accipere. 

78. Item habeatur ibi archivum , in quo omnes scrip¬ 
turae et documenta, memoria digna, quae ad Ordinem 
spectant, reponantur et diligenter custodiantur. Sit etiam 
idoneus Pater, a Superiore regulari designatus, qui rerum 
notabilium in Missione occurrentium annales fideliter de¬ 
scribat. 

79. Singuli missionarii curam animarum habentes in • 
diario propriae residentiae consignent breviter facta, in. 
districtu vel opere sibi credito occurrentia, quorum co¬ 
gnitio successoribus utilis esse poterit. Inibi abstineatur 
prorsus a ferendo iudicio de ulla persona adhuc vivente; 
sed sola prorsus facta veridice referantur ad finem inten¬ 
tum pertinentia. Diarium diligenter custodiatur et succes¬ 
sori fideliter tradatur, illudque Superior'regularis, in visi¬ 
tatione annua, inspicere non omittat. * 

80. Si quis indigena petierit vitam nostram ac regulam 
accipere et fundata sit spes seriae vocationis, Superior 
regularis rem ad Ministrum generalem referat, qui pro sua 
prudentia in singulis casibus providebit. 

81. De suffragiis defunctorum. — Fratres in Mis¬ 
sionibus suffragia pro defunctis Summo Pontifice, Cardi¬ 
nali Protectore, Ministro, Ex-Ministro et Procuratore ge¬ 
nerali, a Const. gen. 177-180 praescripta, fideliter persol¬ 
vant, omissis tamen.. Missis cantatis, si facile haberi ne¬ 
queant. Insuper pro Cardinali Praefecto S. Congr. de Prop. 
Fide, pro Vicario (Praefecto) Apostolico, pro Pro-Vicario 
et pro singulis missionariis serventur usus iam vigentes 
in unaquaque Missione. Pro Superiore regulari eadem fiant 
suffragia ac pro Pro-Vicario. 1 ' 

82. Statira ac mors alicuius missionarii acciderit, Su¬ 
perior regularis tam raissionarios quam Ministrum gene¬ 
ralem et proprium defuncti Provincialem moneat, ut pro 
illius anima suffragia praescripta et consueta’peragantur. 


♦ 

83. Missioiiarii pro defunctis suae Provinciae con fra¬ 
tribus, suffragia in Provincia consueta in quantum possi¬ 
bile persolvant; Sacerdotes vero qui Missas praescriptas 
in tali casu applicare nequeunt, saltem per alia pia opera 
(v. g. per recitationem Officii Defunctorum, Coronae fran- 
ciscanae, stationem SS. Sacramenti et visitationem S. Viae 
Crucis) animae defunctorum confratrum suorum suffragari 
non omittant. 

Pro defuncto patre aut matre alicuius missionarii 
una. saltem celebretur Missa ex parte Missionis. 

Caput VI. 

De re oeconomica. 

84. Distinctio bonorum. — Ad rectam rerum tem¬ 
poralium administrationem in Missione necessariarum, di¬ 
stinguenda sunt (cfr. Constit. Leonis XIII, 8 Maii 1881): 

a) bona Missionis, quae per Superiorem ecclesia¬ 
sticum (Vicar. aut Praefect. Apost.) administrantur, aut 
sub ipsius saltem vigilantia et inspectione posita sunt 
(Can. 296 § 1; 533); 

b) bona usui Ordinis , i. e. religiosorum nostrorum 
ut talium, destinata , quorum . dominium est vel apud 
benefactores si illud sibi reservaverint, vel secus apud 
S. Sedem; usus vero et administratio penes Fratres Or¬ 
dinis sub dispositione Superiorum. 

85. Usui Ordinis destinata censentur conventus, re- 
sidentiae aut hospitia cum adiecto horto, si religiosis ut 
talibus fuerint data vel pro ipsis erecta. Itera mobilia 
omnia, utensilia, libri etc. in Fratrum usum sive indivi¬ 
duum sive communem comparata aut donata. — Horum 
omnium administratio est penes Superiorem regularem ad 
normam Constitutionum generalium Ordinis. ^ - 

86. Bona Missionis sunt ea. omnia quae intuitu Mis¬ 
sionis data sunt, sive mobilia sint sive immobilia, uti do¬ 
mus, ecclesiae, sacella, coemiteria, scholae, hospitalia, fundi 
et terrena; item pecuniae a Missione ad lucrum colloca- 



tae, contributiones Propagationis Fidei, Operis S. Petri, 
Sacrae Infantiae aliorumque kuiusmodi, redditus quoque 
dictorum fundorum et pecuniarum. 

Quae omnia administrat Ordinarius Loci cum Con¬ 
silio suo per Procuratorem temporalem aut Oeconomum 
a se deputatum; et post necessariam missionariorum su¬ 
stentationem impenduntur in educationem cleri indigenae, 
et in varia alia opera Missionis (cfr. Instr. S. C. de Prop. 

IS Oct. 1883, IV 8; V 7; XIV). 

87. Ne tamen Superiores ecclesiastici, hac necessi¬ 
tate providendi sustentationi missionariorum, nimium gra¬ 
ventur, Ordo noster universus, praesertim vero Provincia 
cui determinata Missio concredita est, operariorum no¬ 
strorum subsistentiae imo et operibus Missionis pro viri¬ 
bus efficaciter contribuet, per eleemosynas in hunc finem 
a fidelibus oblatas aut corrogatas et Superiori regulari 
transmittendas (cfr. supra n. 2, 8). 

88. De oblationibus «intuitu Missionis ». — Sedulo 
dignoscat Superior regularis quaenam ex singulis eleemo¬ 
synis sibi aut missionariis obvenientibus, intuitu Missionis 
datae sint. Nam pro huiusraodi oblationibus « etiam missio- 
narii regulares subiiciuntur Vicarii aut Praefecti Aposto- 
lici iurisdictioni, visitationi et correctioni» (Can. 296; cfr. 
can. 533 ad 4); ideoque de iis Vicario aut Praefecto Apo- 
stolico rationem reddere tenetur. 

89. De aliis eleemosynis quas, intuitu potius personae 
aut Ordinis aut praestiti laboris, accipi contigerit, sicut 
et de stipendiis Missarum suorum subditorum, soli Mini¬ 
stro generali (necnon Provinciali, si uni Provinciae con¬ 
credita est Missio) annuam rationem reddet Superior regu¬ 
laris (cfr. n. 29). Ubi de intentione donantium non constat, 
praesumitur intuitu Missionis data eleemosyna. 

90. Ad quos fines adhibendae sint eleemosynae. 
— De omnibus eleemosynis, Superior regularis disponat 
iuxta voluntatem donantium si ipsi intentionem suam ex¬ 
presserint. Sin aliter, primo loco adhibeantur pro necessi¬ 
tatibus tam spiritualibus quam corporalibus missionario¬ 
rum sibi subditorum, pro eorum nempe victu, vestitu, 

expensis domesticis, itineribus, medicinis etc. — Quidquid 
autem supererit, unice in beneficium Missionis, sive per 
se sive per missionarios Superior regularis impendet, in 
ea nempe opera (scholas, catechumenatus, dispensaria, ca- 
techistas etc...) quae iam ab Ordinario loci fuere in Mis- „ 
sione approbata aut permissa, et hoc semper cauto quod 
de eleemosynis intuitu Missionis datis paratus sit Supe¬ 
riori ecclesiastico rationem reddere. 

91. Vi voti et regulae non licet Ordini nostro vel in 
ipsis Missionibus pecunias ad lucrum collocare aut fun¬ 
dos fructiferos habere, comparare aut accipere; potest 
autem Vicariatus aut Praefectura Apostolica quippe quae 
est persona moralis capax possidendi. Superfluae igitur 
(si quae fuerint) eleemosynae intuitu Missionis datae, pro 
quibus non est vera necessitas praesens vel imminens 
religiosorum aut operum, a Superiore regulari de praevio 
consensu Ordinarii loci ad lucrum collocari possunt, vel in 
manus tradantur. Superioris ecclesiastici ut in plenum do¬ 
minium et administrationem transeant Missionis (cfr. n. 87). 

— E contrario, si eleemosynae ut supra n. 89 obvenieutes," 
non sufficerent ad honestam missionariorum 'sustentatio¬ 
nem, Superior regularis confidenter adeat Vicarium aut 
Praefectum Apostolicum ut ex eleemosynis aut redditibus 
Missionis, per ipsum benigne provideat (cfr. n. 87). 

92. Procurator temporalis. — Duplex igitur habe¬ 
tur administratio oeconomica in Missionibus nostris. Quae 
si quando utraque traderetur in manus unius eiusdemque 
Procuratoris temporalis, iste tamen debeat libros tenere 
distinctos pro acceptis et expensis tum Superioris regu¬ 
laris tum Superioris ecclesiastici, et tam huic* quam illi 
exactam rationem annuam respecti ve reddere. Nihil Pro¬ 
curator per seipsum statuat, sed quae ei mandata fuerint 
a respectivo Superiore, fideliter exsequatur. Bona tempo¬ 
ralia diligenter administret, ita tamen ut in impletione mu¬ 
neris sui, spiritu mundano se non sinat infici, neque speret . 
in pecunia et thesauris. 

Sit omnibus affabilis, sine personarum acceptione • 
omnibus providens, et cum cura rei oeconomicae apostoli¬ 
cum ministerium prout potest coniungat. 

93. Ipsi missionarii, eamdem quae supra (n. 93) di¬ 
stinctionem servantes, de iis omnibus eleemosynis quas 
directe a Vicario aut Praefecto Apostolico pro variis ope¬ 
ribus acceperint, necnon de fructibus et redditibus ex 
fundis Missionis perceptis, soli Superiori ecclesiastico ra¬ 
tionem reddant. 

De iis autem pecuniis quas singuli quotannis a Su¬ 
periore regulari aut, ipso consentiente, directe a bene¬ 
factoribus acceperint, coram solo Superiore regulari sin¬ 
cerae rationi reddendae obnoxii sunt (qui ulterius iuxta 
oblationum naturam sive Superiori ecclesiastico sive Su¬ 
perioribus Ordinis, ut supra dictum est, de earum usu 
referet). 

94. Si agitur de parochis aut quasi-parochis (Can. 451, 

§ 2, n. 1), servetur canon 630, § 4, et Const. gen. n. 690; 
et proinde nihil de sua gestione temporali vigilantiae Su¬ 
periorum respective competentium subtrahere praesu¬ 
mant. 

95. Quicumque missionarius administra tioni alicuius 
districtus praeficitur, aut pecunias quovis titulo expenden¬ 
das accepit, librum teneat omnium acceptorum et expen¬ 
sorum, in quo quotidie utraque accuratissime conscribat. 
— Nullus instrumenta legalia de bonis Ecclesiae conficere 
audeat, sine expressa auctoritate Superioris ecclesiastici, 
ex cuius sola delegatione in hoc casu agit. 

96. Non solum de rebus usui personali concessis, sed 
et de rebus Missionis sollicitam curam gerant missionarii, 
iuxta dispositiones Superioris ecclesiastici. Cum igitur 
missionarius ad suam primo stationem accedit, a praede¬ 
cessore aut a vicario foraneo accipiat inventarium omnium 
ad Missionem pertinentium. Tenetur autem supellectilem et 
aedificia integra servare, si nequeat ea meliorare, ut suc¬ 
cessori saltem tantum tradat quantum ipse accepit. Quodsi 
vel ad reficienda quae vetustate obsoleta et squalida eva¬ 
serunt vel ob maiorem loci decorem ad nova conficienda, 
expensae fieri debeant, hae ordinarie a Superiore eccle¬ 
siastico probandae sunt et concedendae, si agitur de re¬ 
bus Missionis.. • 


3 



Poterit tamen Superior regularis concedere ut etiam 
eleemosynae intuitu personae aut Ordinis datae, si quae 
sint residuae, ad hoc adhibeantur. 

97. Si quis missionarius, industria sua aut 'parci¬ 
monia ,, in ratione annua pecuniam residuam habuerit, aut 
personales eleemosynas acceperit, de istis ulterius dispo¬ 
nere poterit, modo a) id fiat cum expresso consensu et 
sub vigilantia Superioris regularis, b) potissimum adhibea¬ 
tur in operibus ad propagandam vel stabiliendam fidem 
conducentibus et ab Ordinario loci approbatis; c) haec 
pecunia, donec ita adhibeatur, maneat deposita apud Su¬ 
periorem regularem vel eius Procuratorem temporalem. 

Conclusio - 

De horum Statutorum observantia. 

98. Haec Statuta ab omnibus ad quos spectant fide¬ 
liter serventur tam in Provinciis quam in Missionibus, 
dummodo Statuta specialia a S. Sede pro quibusdam Mis¬ 
sionibus condita et approbata, iis non contradicant. 

Superiores igitur missionarios suos exemplo praeeant, 
et seposito omni respectu humano, horum observantiam 
Statutorum stricte urgeant, negligentes moneant et corri¬ 
gant, et emendatione non secuta punire aut ad Superio¬ 
res maiores deferre non vereantur. 

99. Statuta haec singulis annis in omnibus nostris 
conventibus post Constitutiones generales, et in Missioni¬ 
bus durante recessu spirituali, in publica mensa praele¬ 
gantur; et in visitatione canonica de diligenti Provincia¬ 
rum ad Missiones collaboratione Visitatores indagare ac 
Ministro generali in scriptis referre non omittant. 

Unio Missionaria Franciseana. • 

(Conf. Acta Ordinis, an. 1922, pag. 157, 162 sqq.). 


Unio missionaria franciseana, a S. Sede approbata et mul¬ 
tiplicibus indulgentiis et favoribus ditata, in omnes Provincias 
introducatur, ceu adaptissimum instrumentum quo idea missionaria 
inter populum christianum magis propagetur, vocationes suscitentur 
ac foveantur, et largiores eleemosynae pro crescentibus in dies 
necessitatibus Missionum, regulariter obtineantur. 

A Superioribus provincialibus designetur Pater qui in quoli¬ 
bet conventu aut residentia et in toto districtu adiacente piam 
Unionem promoveat ac dirigat, quique Procuratoris localis partes 
agat. Ipsius est nomina membrorum et benefactorum in regestis 
ad hoc inscribere, zelatores et zelatrices Unionis designare et sti¬ 
mulare, libros accepti et expensi tenere, eleemosynas simul cum 
relatione de exercitio annuo, Procuratori provinciali per syndicum 
apostolicum transmittere. Cum zelo et diligentia officium implebit, 
conciones, conferentias aut festa missionaria. in suo districtu oppor¬ 
tune habenda curabit, variisque adhibitis industriis et mediis effi¬ 
ciet ut Unio crescat et floreat. 

Designetur item Procurator provincialis, cui incumbit acti¬ 
vitatem Procuratorum localium iuxta dispositiones Superiorum di¬ 
rigere et stimulare, eos servatis servandis interdum insimul convo¬ 
care, regesta membrorum et rationem pecuniariam cuiuslibet sedis 
inspicere et recognoscere, eleemosynas omnes ad respectivam de¬ 
stinationem transmittendas curare, rationem anuuam simul cum 
brevi relatione Patri Provinciali, necnon Ministro generali Unionis 
Moderatori, fideliter exhibere. 

Eleemosynae ab Unione Missionaria collectae unice et exclu- 
sive pro Missionibus expendi possunt et debent. Cedent nempe in 
emolumentum propriae Missionis respectivae Provinciae concreditae. 
Sin autem, Romam ad administrationem centralem devolvantur et 
mittantur, pro opportuna per Ministrum generalem distributione 
inter Missiones nostras magis indigentes aut tamquam contribu¬ 
tiones ad opera variis Missionibus nostris communia. 

Programma studiorum pro aspirantibus Missionariis 
in Collegio S. Antonii in Urbe. 

(Statuta peculiaria pro regendis studiis, n. 32 ad 44). 


1. Pro aspiranWms missiouariis cursus S. Theologiae absol¬ 
vetur spatio quatuor annorum. Praeter Theologiam Dogmaticam et 
Moralem, complectetur studium Sacrae Scripturae, Historiae eccle¬ 
siasticae, luris Canonici, Pastoralis, Liturgiae, Sacrae Eloquentiae, 
Cantus ecclesiastici et Linguarum exterarum. 

2. Lector Theologiae Dogmaticae in singulis tractatibus specia¬ 
lem curam impendeat Apologeticae, uti inter infideles praesertim usu 
venit. Item placita praesertim haereticorum illorum, qui prosely- 
tismum inter infideles facere conantur, nitide perstringantur. 

3. In Theologia Morali, tractatibus praecipue de baptismo, de 
matrimonio, de iustitia et iure et de contractibus diutius inhae¬ 
reatur; et'quae existunt in his materiis pro regionibus infidelium 
data decreta adducantur et explicentur. 

4. In studio Scripturae Sacrae sermonibus et epistolis S. Pauli 
speciali diligentia incumbatur, eiusque principia directiva, tum vitae 
interioris, tum apostolatus, scrutari et coordinare discant alumni. 

5. In Historia Ecclesiastica fusius tradatur propagatio christia¬ 
nismi eiusque per decursum saeculorum in varia regna et regiones 
introductio, et in specie operositas raissionariorum Ordinis nostri. 

6. Lector luris Canonici quidquid iuridicam organisationem 
missionum, tam personarum quam rerum, neciion curam animarum 
spectat, penitius explicabit. 



7. Lectionibus de Theologia pastorali addantur practicae exer¬ 
citationes praesertim de ratione tradendi pueris, catechumenis aliisve 
catechismum, audiendi confessiones, visitandi infirmos, assistendi 
moribundis. 

8. In Sacra Liturgia, praeter lectiones theoreticas, practica 
quoque habebuntur exercitia, praesertim-in iis quae spectant ad 
coeremonias Baptismi tam parvulorum quam adultorum, Confirma¬ 
tionis, Extremae Unctionis et Matrimonii. Explicetur quoque Me¬ 
moriale Rituum Benedicti XIII, anno 1724, iussu editi. 

9. Eloquentia Sacra praecipue studentes exercebit in methodis 
practicis, quibus veritates religionis et fidei mysteria mentibus ru¬ 
dibus facilius ingerantur eorumque captui accomodentur. 

10. Linguae tradentur iuxta varias necessitates (regionum ad 
quas destinantur alumni), italica, gallica, anglica, hispanica, ger- 
manica. Generatim nemini permittatur plus quam duabus linguis 
simul incumbere. Cursus erit practicus et conversationi potius in¬ 
tentus; terminologia religiosa adamussim edoceatur. 

Lingua indigena regionis, ad quam destinantur, potius scripta 
edoceatur, ita ut libros ordinarios de doctrina tractantes intelligere 
iam queant, et conversationem, quum ad ipsas missiones pervene¬ 
rint, citius, facilius et melius addiscant. 

11. Tempore vacationum studentes utili alicui arti acquiren¬ 
dae, quisque pro libitu suo, otium partim insumant; qualia sunt 
elementa musicae, graphices (disegno), picturae; item mechanicae, 
architecturae, astronomiae, meteorologiae; vel tandem artes manuales. 

12. Absoluto S. Theologiae quadriennio, Neo-sacerdotes (ad 
mentem Constit. Glium n. 257) per integrum annum illis variis 
notionibus perfectius acquirendis operam navabunt, quas missio- 
nario magis necessarias aut utiles esse experientia probavit. 

Ultimo huic anno studii specifice missionarii illi quoque sa¬ 
cerdotes intersunt, qui, postquam in respectivis Provinciis studia 
theologica perfecerint, ad vitam apostolicam inter infideles sese 
accingunt. (Cfr. Statuta pro Missionibus n. 36). 

13. Materiae tradentur hoc quinto anno sequentes: 

a) Quaestiones selectae Dogmaticae, Moralis, luris Canonici, 
Apologeticae, Exegesis, quae respiciunt scientiam, organisationem 
et legislationem missionariam. 

b) Casus .conscientiae necnon conferentiae de Theologia Pa¬ 
storali tam theoretica quam practica, pro indigentiis missionum. 

c) Historia missionum in genere et Ordinis nostri in specie. 
Lector non merum factum externum commemorabit propagationis 



fidei inter infideles; sed et methodos apostolatiis indagabit, media 
pro circumstantiis adhibita et obstacula superata in adducendo va¬ 
rias nationes ad fidem et mores Christianos. 

d) Historia religionum, praesertim regionum illarum ad quas 
destinantur missionarii nostri. 

e) Ascetica et mystica Theologia, quae studium audit me¬ 
thodicum et analysim vitae interioris. 

f) Historia populorum et Geographia regionum, quibus po¬ 
tissimum destinantur alumni. 

g ) Notiones magis utiles tum institutionum civilium, tum 
consuetudinum et morum eorumdem populorum. 

h) Studium linguarum exterarum: signatim sinicae, gallicae 
et anglicae. 

i) Ratio administrandi res temporales et curandi libros ad- 
ministrationis. 

j) Elementa medicinae et pedagogiae. 





APPENDIX III. 


Quaestiones circa qualitates, quae necessariae sunt in iis 
qui ad Episcopale munus vel ad Vicarii Apostolici seu 
Praefecti officium promovendi sunt. 

i 

1. Nomen, cognomen, aetas, patria Candidati, indicando etiam 
diem et locum nativitatis. 

2. An a parentibus catholicis et spectatae vitae natus sit, an 
legitimis natalibus? 

3. Quaenam dioecesis originis, et cuinam sit in praesens ad¬ 
dictus? 

4. Ubinam humanioribus litteris, studiis philosophicis et theo¬ 
logicis vacaverit et quo profectu? 

5. An gradus assecutus fuerit et quos? 

6. Ubi et quando sacros ordines susceperit? 

7. An et quando in Institutum religiosum aut Missionum in¬ 
gressus fuerit? Quam vivendi rationem inde ab initio ibi tenuerit? 
Et, si religiosus sit, quaenam fuerit eius vitae ratio tempore no- 
vitiatus et studiorum nec non post sacros susceptos ordines, iuxta 
relationes datas a Magistro novitiorum et Rectore studiorum? 

8. Ubi antea sacrum ministerium vel officiuija ecclesiasticum 
obiverit, et quo successu? 

9. An professor exstiterit et cuius disciplinae? 

10. An et ubi missiones sacras obiverit et quam in eis expe¬ 
rientiam obtinuerit? 

11. Quot linguas calleat, et quas? 






12. An semper sanam doctrinam professus sit et debitam re¬ 
verentiam et submissionem erga S. Sedem eiusque decisiones et 
instructiones ostenderit? 

IS. An spiritu pietatis, zelo animarum et liberalitate erga pau¬ 
peres causasque pias eniteat? 

14. Quam prudentiam exhibuerit in deliberationibus et agendi 
ratione? 

15. Utrum sit propositi tenax sine pertinacia, an ingenio 
mutabilis? 

16. Num gaudeat fama honestatis, et an fuerit unquam in eo 
quid contra mores? 

17. An sit corpore sanus, frugi, patiens, nullaque quae sciatur 
haereditaria mentis aut corporis infirmitate labefactetur? 

IS. An in administratione rerum temporalium sit versatus et 
unde hoc arguatur ? 

19. An in exercendis sacerdotalibus muniis sit attentus, com¬ 
positus cum aedificatione, rubricarum studiosus observator? 

20. An habitu, gestu, incessu, sermone aliisque omnibus gra¬ 
vitatem ac religionem praeseferat? 

